Չե Ադամս

**Չե Զաք Էվերթոն Ֆրեդ Ադամս** (; ), շոտլանդացի և անգլիացի ֆուտբոլիստ, «Սաութհեմփթոն» ակումբի և Շոտլանդիայի ազգային հավաքականի կենտրոնական հարձակվող։

## Ակումբային կարիերա
Ծագումով Լեսթերից Ադամսը սկսել է ֆուտբոլ խաղալ տեղի «Հայֆիլդ Ռեյնջերս» ակումբի ակադեմիայում։ Յոթ տարեկանում դարձել է «Քովենթրի Սիթի» ֆուտբոլային ակադեմիայի խաղացող, իսկ տասնչորս տարեկանում ազատ է արձակվել ակումբից։ Հետագայում խաղացել է Լեսթերի «Սենթ Էնդրյուս» ակումբում։ 2012 թվականին դարձել է «Օուդբի Թաուն» ակումբի խաղացող՝ նախ հանդես գալով երիտասարդական թիմում, այնուհետև առաջին թիմում՝ 2012/13 մրցաշրջանում խաղալով 33 հանդիպում և խփելով 5 գոլ Միացյալ կոմսությունների լիգայում։ 2013-2014 թվականներին հանդես է եկել «Իլկստոն» ակումբի երիտասարդական ակադեմիայի թիմում։

2014 թվականի նոյեմբերի 14-ին տեղափոխվել է Լիգա 1-ի «Շեֆիլդ Յունայթեդ» ակումբ՝ «շեղբերների» հետ կնքելով երկու տարվա պայմանագիր։ 2014 թվականի դեկտեմբերի 16-ին պրոֆեսիոնալ մակարդակում իր նորամուտը նշեց «Սաութհեմփթոնի» դեմ խաղում՝ փոխարինման դուրս գալով Ֆուտբոլային լիգայի գավաթի խաղում։ Նույն թվականի դեկտեմբերի 20-ին իր նորամուտը նշեց Անգլիայի ֆուտբոլային լիգայում՝ «Բրեմոլ Լեյն» մարզադաշտում «Ուոլսոլի» դեմ մտաչ Լիգա 1-ի մեկնարկային կազմում հանդես գալով։ «Բլեդկովի» կազմում ընդհանուր առմամբ անցկացրել է 55 հանդիպում և խփել 15 գնդակ։

2016 թվականի օգոստոսին տեղափոխվել է «Բիրմինգհեմ Սիթի»՝ Չեմպիոնշիպի ակումբի հետ կնքելով 3 տարվա պայմանագիր։ 2016 թվականի օգոստոսի 16-ին իր նորամուտը նշել է «Սիթիի» կազմում Չեմպիոնշիպի «Ուիգան Ատլետիկի» դեմ խաղում։ Օգոստոսի 20-ին «Վուլվերհեմփթոն Ուոնդերերս»-ի դեմ խաղում իր առաջին գոլը խփեց «Սիթի»-ի կազմում։ «Բիրմինգհեմ Սիթիի» կազմում անցկացրած առաջին մրցաշրջանում Ադամսը մասնակցել է Չեմպիոնշիպի 40 հանդիպման և դարձել 7 գոլի հեղինակ, ինչպես նաև ճանաչվել է մրցաշրջանի լավագույն երիտասարդ ֆուտբոլիստ։

2017 թվականի օգոստոսի 8-ին իր պրոֆեսիոնալ կարիերայում առաջին հեթ-տրիկը խփեց Անգլիական ֆուտբոլային լիգայի գավաթի «Քրոլի Թաունի» դեմ խաղում։ 2017/18 մրցաշրջանում բոլոր մրցաշարերում խփել է 9 գոլ, ինչը բավարար էր այդ մրցաշրջանում «Բիրմինգհեմ Սիթիի» լավագույն ռմբարկուն դառնալու համար։

2018/19 մրցաշրջանում Չեմպիոնշիպում խփել է 22 գոլ, այդ թվում՝ երկու հեթ-տրիկ (նոյեմբերի 10-ին «Հալ Սիթիի» և փետրվարի 9-ին «Քուինս Պարկ Ռեյնջերսի» դեմ խաղերում)։ Նա ընդգրկվել է Չեմպիոնշիպի խորհրդանշական «մրցաշրջանի թիմի» կազմում և առաջադրվել է Չեմպիոնշիպի մրցաշրջանի լավագույն խաղացողի կոչման։ Նա կրկին դարձել է «Սիթիի» լավագույն ռմբարկուն մրցաշրջանում, ինչպես նաև ճանաչվել է տարվա լավագույն ֆուտբոլիստ ինչպես երկրպագուների, այնպես էլ «Բիրմինգհեմ Սիթիի» ֆուտբոլիստների քվեարկության վարկածով, իսկ 2019 թվականի հունվարի 29-ին «Սուոնսի Սիթիի» դարպասը խփած նրա գոլը ճանաչվել է ակումբի մրցաշրջանի լավագույն գոլ։

2019 թվականի հուլիսի 1-ին Ադամսը 15 միլիոն ֆունտով տեղափոխվեց «Սաութհեմփթոն»՝ ակումբի հետ կնքելով 5 տարվա պայմանագիր։ 2019 թվականի օգոստոսի 10-ին իր նորամուտը նշեց Պրեմիեր լիգայում «Բըրնլիի» դեմ խաղում։ 2020 թվականի հուլիսի 5-ին՝ «Սաութհեմփթոն» տեղափոխվելուց մեկ տարի անց, Ադամսը «սրբերի» կազմում իր առաջին գոլը խփեց «Մանչեսթեր Սիթիի» դեմ Պրեմիեր լիգայի խաղում հեռահար հարվածով 40 յարդից։ Այս գոլը միակն էր խաղում և հաղթանակ պարգևեց «սրբերին» «քաղաքայինների» նկատմամբ։ Ադամսին հաջողվեց գոլ խփել միայն ակումբի 30-րդ խաղում։

## Կարիերան հավաքականում
Կանչվել է Անգլիայի (մինչև 20 տարեկանների) հավաքական, որի կազմում 2015 թվականի սեպտեմբերին երկու հանդիպում է անցկացրել Չեխիայի հետ։ Թիմի կազմում իր նորամուտը նշել է 2015 թվականի սեպտեմբերի 5-ին կայացած խաղում, որն ավարտվել է 5-0 հաշվով հաղթանակով՝ խաղի վերջին 17 րոպեներին փոխարինման դուրս գալով Թայլեր Ուոքերին։ Երկրորդ խաղում հանդես է եկել մեկնարկային կազմում, որում անգլիացիները պարտվել են 0:1 հաշվով։

2021 թվականի մարտի 16-ին Շոտլանդիայի հավաքականի գլխավոր մարզիչ Սթիվ Քլարկն առաջին անգամ կանչել է Ադամսին՝ մասնակցելու 2022 թվականի Աշխարհի առաջնության ընտրական փուլի Ավստրիայի, Իսրայելի և Ֆարերյան կղզիների հավաքականների դեմ խաղերին։ 2021 թվականի մարտի 25-ին իր նորամուտը նշել Է Շոտլանդիայի ազգային հավաքականում Ավստրիայի հավաքականի դեմ տնային խաղում՝ 66-րդ րոպեին փոխարինման դուրս գալով Ստյուարտ Ամստրոնգին։ Հավաքականում իր առաջին գոլը խփել է 2021 թվականի մարտի 31-ին Ֆարերյան կղզիների հավաքականի դեմ տնային խաղում՝ աչքի ընկնելով խաղի 59-րդ րոպեին։

2021 թվականի մայիսի 19-ին ընդգրկվել է Շոտլանդիայի հավաքականի պաշտոնական հայտացուցակում՝ մասնակցելու 2020 թվականի Եվրոպայի առաջնության խաղերին, ինչպես նաև Նիդեռլանդների և Լյուքսեմբուրգի հավաքականների դեմ ընկերական խաղերին (համապատասխանաբար 2021 թվականի հունիսի 2-ին և 6-ին)։

## Ելույթների վիճակագրություն
### Ակումբային

### Միջազգային

## Ձեռքբերումներ
### Թիմային նվաճումներ
; «Իլքստոն»
* Դերբիշիրի մեծ գավաթակիր՝ 2013/14

### Անձնական նվաճումներ
* «Շեֆիլդ Յունայթեդի» տարվա երիտասարդ ֆուտբոլիստը՝ 2015/16
* Մրցաշրջանի երիտասարդ ֆուտբոլիստը «Բիրմինգհեմ Սիթիում»՝ 2016/17
* Չեմպիոնշիպի ամսվա խաղացող՝ փետրվար 2019
* «Բիրմինգհեմ Սիթիի» ֆուտբոլիստն ըստ երկրպագուների, ըստ ֆուտբոլիստների, ակումբի լավագույն ռմբարկուն է մրցաշրջանում և ակումբի լավագույն գոլի հեղինակը՝ 2018/19

## Ծանոթագրություններ

## Արտաքին հղումներ

* Профиль футболиста  на официальном сайте ФК «Саутгемптон»
* Профиль футболиста на официальном сайте Премьер-лиги
 
Կատեգորիա:21-րդ դարի բրիտանացիներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Շեֆիլդ Յունայթեդի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Քովենթրի Սիթիի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տորինոյի ֆուտբոլիստներ